open-index/open-wikipedia-markdown huggingface dataset:
קילר קלי

**רחל לורנסו** (באנגלית: **Raquel Lourenço**; נולדה ב-21 במרץ 1992), הידועה יותר בשם הבמה שלה, **קילר קלי** היא מתאבקת פורטוגלית. היא מוכרת בעיקר בשל תקופתה בארגון ההיאבקות WWE כחלק ממחלקת בריטניה של התוכנית NXT, ה-NXT UK.

## קריירת היאבקות מקצועית
### ארגונים עצמאיים (2016–היום)

לורנסו ערכה את הופעת הבכורה שלה בזירה באוקטובר 2016 תחת שם הבמה **קלי** במהלך קרב באטל רויאל. במאי 2017, קלי ערכה את הופעת הבכורה שלה בארגון World Stars Of Wrestling בקרב שבו הפסידה לנינה סמואלס. שלושה חודשים לאחר מכן, היא החלה להתחרות תחת שם הבמה **קילר קלי** והתחרתה בקרב הבכורה שלה בארגון Revolution Championship Wrestling, שבו הפסידה לקמיל. בחודש מרץ של שנת 2018, היא ערכה את קרב הבכורה שלה בארגון Pro-Wrestling: EVE, שבו הפסידה לצ'ארלי מורגן.

### Westside Xtreme Wrestling (2017–היום)

קילר קלי ערכה את קרב הבכורה שלה בארגון wXw בשנת 2017, בקרב שבו הפסידה ללאורה די מתיאו. במופע ה-17 של הארגון היא הפכה לאלופת הנשים של wXw לאחר שניצחה את מלאני גריי. חודש לאחר מכן הפסידה את האליפות לטוני סטורם.

### WWE (2018–2020)

לורנסו ערכה את הופעת הבכורה שלה ב-WWE בערב הראשון של טורניר אליפות בריטניה 2018 במהלך קרב משולש נגד טוני סטורם ואיילה דאון אשר קבע את זהות המועמדת לאליפות הנשים של NXT. לילה לאחר מכן נוצחה על ידי צ'ארלי מורגן. קלי היא המתאבקת הפורטוגלית הראשונה (מתאבק/מתאבקת), אשר התחרתה ב-WWE. ב-20 ביולי נודע שקלי תהיה אחת מ-32 המשתתפות במסגרת טורניר הנשים לזכר מאי יאנג לשנת 2018. בסיבוב הראשון אשר שודר ב-5 בספטמבר, התחרתה קילר קלי נגד מייקו סאטומורה, שאותה לא הצליחה לנצח, ובכך הודחה מהטורניר. ב-24 באוקטובר, קלי הפסידה לדקוטה קאי בפרק השני של התוכנית NXT UK. ב-28 בנובמבר, קלי וצ'ארלי מורגן הפסידו בקרב זוגות לזאיה ברוקסייד ומילי מקנזי. ב-12 בדצמבר, קלי הפסידה לאיילה דאון. שבוע לאחר מכן, קלי הפסידה לנינה סמואלס. ב-10 באפריל, קלי נוצחה על ידי פייפר ניבן, בקרב הבכורה של ניבן בתוכנית. ב-26 ביוני, קלי הפסידה בקרב יחידים לזאיה ברוקסייד. ב-7 בנובמבר, קלי הפסידה לאיילה דאון. ב-5 בדצמבר, קלי הפסידה לטוני סטורם. בינואר 2020, קלי עזבה את ה-WWE.

### Progress Wrestling (2018)

ביולי 2018 היא ערכה את הופעת הבכורה שלה בארגון ההיאבקות Progress בהפסד לטוני סטורם.

## חיים אישיים

לורנסו החלה לצפות בהיאבקות בגיל 7. לפני שהחלה להתאמן כדי להיות מתאבקת, לורנסו התאבקה בארגוני היאבקות המבוססים בחצר. היא ציינה את לו קי, גייל קים, קטסויורי שיבטה, אסקה, טוני סטורם ושארלוט פלייר כמתאבקים/ות שהשפיעו עליה.

## אליפויות והישגים
* **הישגים במגזין ההיאבקות Pro Wrestling Illustrated – PWI**
** PWI דירג אותה במקום ה-89 מתוך 100 המתאבקות הטובות ביותר לשנת 2020

* **הישגים בארגון ההיאבקות Total Nonstop Action Wrestling – TNA**
** אליפות זוגות הנוקאאוטס של TNA (פעם אחת)  - עם מאשה סלמוביץ'

* **הישגים בארגון ההיאבקות Westside Xtreme Wrestling – wXw**
** אליפות הנשים של wXw (פעם אחת, האלופה הראשונה)

## קישורים חיצוניים

* הפרופיל של קלי באתר הרשמי של ה-WWE

## הערות שוליים

קטגוריה:מתאבקות ה-WWE
קטגוריה:ילידות 1992
קטגוריה:נשים פורטוגזיות
קטגוריה:מתאבקות ה-NXT
קורפוס המילואים השביעי (האימפריה הגרמנית)

**קורפוס המילואים השביעי** (בגרמנית: **VII. Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

## היסטוריה
הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-7. כמפקדו הראשון מונה יוהאן פון צווהל, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה השנייה בפיקוד קרל פון בילוב. הקורפוס נטל חלק בקרבות במערכה על הגבולות, לרבות קרב שרלרואה, והשתתף לאחר מכן במצור על מובז'. לאחר מכן לחם הקורפוס בקרבות השונים, ובשנת 1916 הוא השתתף בקרב ורדן, שבה השתתף לאורך כל עשרת חודשי המערכה. בשנת 1917 לחם הקורפוס בקרב השני על האן, ובשנת 1918 הוא השתתף במתקפת האביב, ובכלל זה בקרב השלישי על האן. לאחר מכן לחם הקורפוס במתקפת מאה הימים, ועם סיום המלחמה פורק הקורפוס.

## מפקדים
* יוהאן פון צווהל (2 באוגוסט 1914–16 בדצמבר 1916)
* פרנץ פון זודן (17 בדצמבר 1916–26 באוגוסט 1917)
* אוטו פון גרניר (27 באוגוסט 1917–2 בדצמבר 1917)
* ריכרד ולמן (3 בדצמבר 1917–14 ביולי 1918)
* ארתור פון לינדקוויסט (15 ביולי 1918–16 בדצמבר 1918)

## קישורים חיצוניים
* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres 
7
קורפוס המילואים העשירי (האימפריה הגרמנית)

**קורפוס המילואים העשירי** (בגרמנית: **X. Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

## היסטוריה
הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-10. כמפקדו הראשון מונה גינטר פון קירכבך, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה השנייה בפיקוד קרל פון בילוב. הקורפוס נטל חלק בקרבות במערכה על הגבולות, לרבות קרב שרלרואה, וב-30 באוגוסט 1914 נפצע פון קירכבך בקרב סן קנטן, והוחלף על ידי יוהנס פון אבן, אשר פיקד עליו בקרב על המארן. ב-11 ביוני 1915 מונה רוברט קוש למפקד הקורפוס, ולחם עמו בקרבות באזור הדנייסטר. לאחר מכן הועבר הקורפוס לחזית הבלקן, והשתתף בכיבוש סרביה, ובסוף פברואר 1916 לחם הקורפוס בקרב ורדן. לאחר מכן פיקדו על הקורפוס גאורג פוקס ומגנוס פון אברהרדט, אשר פיקד על הקורפוס בקרב איפר הרביעי. ב-6 באוגוסט 1918 מונה ארתור פון גאביין למפקד הקורפוס, ופיקד עליו במהלך מתקפת מאה הימים של בעלות הברית, ועם סיום המלחמה פורק הקורפוס.

## מפקדים
* גינטר פון קירכבך (2 באוגוסט 1914–30 באוגוסט 1914)
* יוהנס פון אבן (30 באוגוסט 1914–11 ביוני 1915)
* רוברט קוש (11 ביוני 1915–28 באוגוסט 1916)
* גאורג פוקס (28 באוגוסט 1916–15 באוקטובר 1916)
* מגנוס פון אברהרדט (15 באוקטובר 1916–6 באוגוסט 1918)
* ארתור פון גאביין (6 באוגוסט 1918–6 בינואר 1919)

## קישורים חיצוניים
* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres 
10
קורפוס המילואים ה-14 (האימפריה הגרמנית)

**קורפוס המילואים ה-14** (בגרמנית: **XIV. Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

## היסטוריה
הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-14. כמפקדו הראשון מונה ריכרד פון שוברט, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה השביעית בפיקוד יוזיאס פון הרינגן. הקורפוס נטל חלק בקרב מילוז ולאחר מכן בקרב לורן. בשנת 1916 לחם הקורפוס במהלך הקרב על הסום, ובשנת 1917 הוא לחם בקרב אראס ובקרב קמברה. באביב 1918 הוא השתתף במבצע מיכאל, כחלק ממתקפת האביב הגרמנית, ולאחר מכן לחם נגד מתקפת מאה הימים של בעלות הברית, ועם סיום המלחמה פורק הקורפוס.

## מפקדים
* ריכרד פון שוברט (2 באוגוסט 1914–15 בספטמבר 1914)
* הרמן פון שטיין (16 בספטמבר 1914–28 באוקטובר 1916)
* גאורג פוקס (29 באוקטובר 1916–11 במרץ 1917)
* אוטו פון מוזר (12 במרץ 1917–7 בפברואר 1918)
* ארתור פון לינדקוויסט (8 בפברואר 1918–14 ביוני 1918)
* ריכרד ולמן (15 ביוני 1918–24 באוגוסט 1918)
* קורט פון מורגן (24 באוגוסט 1918–9 בינואר 1919)

## קישורים חיצוניים
* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres 
14
יחסי ניקרגואה–פינלנד

בין **[[ניקרגואה|רפובליקת ניקרגואה]]** לבין **[[רפובליקת פינלנד]]** מתקיימים יחסים דיפלומטיים מלאים. ניקרגואה מיוצגת בפינלנד על ידי שגרירותה בהלסינקי. השגרירות הפינית במקסיקו סיטי אמונה על ניקרגואה.

## סיוע ופיתוח
פינלנד היא אחת מהמסייעות המשמעותיות ביותר בניקרגואה. בשנת 2007, סך הסיוע הפיני במדינה הסתכם ב-14.5 מיליון אירו. הסיוע התמקד בעיקר בפיתוח הכפרים, הרפואה ותמיכה בממשל המקומי בניקרגואה. ב-1992, ממשלת פינלנד הכריזה על תוכנית סיוע בהיקף 27.4 מיליון דולר. ב-2006, ממשלת פינלנד התחייבה להעניק לממשלת ניקרגואה סיוע בשווי 4.9 מיליון אירו שיתמקד בשילוב מערכות ה-ICT (טכנולוגיות מידע ותקשורת) של 20 עיריות שונות ברחבי המדינה.

ב-2008, ביטלה ממשלת פינלנד חבילת סיוע בהיקף של 1.95 מיליון אירו, עקב חוסר השקיפות בתקציב המדינה הלאומי של ניקרגואה והבחירות המקומיות בה.

## ביקורים מדרג גבוה
ב-2004, נשיאת פינלנד, טריה הלונן, ביקרה בניקרגואה, שם הצהירה כי "הממשלה הפינית החליטה כי ניקרגואה היא אחת מהמטרות העיקריות של סיוע הפיתוח הפיני, הביקור הוכיח כי פינלנד לא רק נותנת כסף - אלא גם מתעניינת במה שמתרחש במדינה". הלונן נשאה נאום בפני האספה הלאומית של ניקרגואה ב-31 במאי 2004.

## הסכמים בילטרליים
בשנת 2003, שתי המדינות חתמו על מזכר הבנות בדבר קידום הדדיות של השקעות.

## הערות שוליים

קטגוריה:ערכים ללא קטגוריות פיזיות - יחסי חוץ
Yellow Dog Linux

**כלב צהוב** (באנגלית: **Yellow Dog Linux**) הייתה הפצת גנו/לינוקס עם מנהל החבילות RPM. ההפצה פותחה בעבור מחשבים עתירי ביצועים.

ההפצה פותחה על ידי חברת טרה סופט פתרונות (Terra Soft Solutions), שוחררה בתאריך 8 במרץ 1999 (גרסה 1.1) בעבור מחשבי מקינטוש מבית אפל המכילים מעבדים מסוג PowerPC.

בחודש אוקטובר 2008 נרכשה החברה על ידי פיקסטר פתרונות (Fixstars Solutions).

המערכת מופצת כשעליה מותקנות מראש תוכניות רבות כגון: רחרחן Wireshark, דפדפן האינטרנט Firefox, תוכנת הדואר האלקטרוני Mozilla Thunderbird, תוכנה לעיבוד תמונה Gimp ועוד.

## רשימת גרסאות
צוות הפיתוח שחרר 20 גרסאות אל השוק, להלן 5 הגרסאות האחרונות:

## ראו גם
* Red Hat Linux
* לינוקס
*פדורה
* פלייסטיישן 3

## קישורים חיצוניים

* 
* האתר הרשמי של ההפצה  - חיבור לא פעיל
* עמוד ההפצה באתר Disrowatch 

קטגוריה:הפצות של GNU/לינוקס
קטגוריה:תוכנה חופשית
רובר P3

**רובר P3** (באנגלית: **Rover P3**, קרוי גם: **Rover 75** ,**Rover 60**) היא מכונית סלון מתוצרת יצרנית הרכב הבריטית **[[רובר (חברה)|רובר]]**, (באנגלית: "The Rover Company Limited") אשר יוצרה בין השנים  1948–1949.

סך הכול יוצרו 9,111 יחידות.

## "רובר P3"

* 4 דלתות (דלתות קדמיות ודלתות אחוריות מוגדרות כ"דלתות התאבדות" (ציר תנועת פתיחת הדלת מנוגד לכיוון הנסיעה)
* מנוע קדמי
* הנעה אחורית
* תאוצה בין 0 - 97 קמ"ש היא 29.4 שניות (מנוע 6 צילינדרים)
* מחיר היחידה לדגם "רובר 60" עמד על 1,080 שטרלינג (בבריטניה, בשנת 1948)
* מחיר היחידה לדגם "רובר 75" עמד על 1,106 שטרלינג (בבריטניה, בשנת 1948)

## תצורות  "רובר P3"
* 4 דלתות - 6 חלונות צד, (6-light) - סלון
* 4 דלתות - 4 חלונות צד, (4-light) - ספורט-סלון

## מנועי "רובר P3"
* 1.6 ליטר
* 2.1 ליטר

## תמונות

קובץ:Rover 60 aka Rover P3 1595cc September 1948.JPG | "רובר P3" דגם "60", סלון, שנת 1948 
קובץ:Rover P3 (6777414899).jpg | "רובר P3"
קובץ:Rover 60 saloon P3 1949 (7999261706) (cropped).jpg | "רובר P3" דגם "60" ספורט-סלון, שנת 1949 
קובץ:Rover 75 aka Rover 16 registered January 1949 2100cc per DVLA 2147cc more likely.jpg | "רובר P3" דגם "75" ספורט-סלון 
קובץ:Rover 75 P3 (1948) - 15799419300.jpg | "רובר P3" דגם "75" 
קובץ:75 (1948) - 8051354387.jpg | "רובר P3" דגם "75", שנת 1948
קובץ:Rover 75 (9582916520).jpg | "רובר P3" דגם "75" 
קובץ:Rover 75 P3 (1948) (19801814315).jpg | "רובר P3" דגם "75", שנת 1948
קובץ:1948 Rover 75 (4556510392).jpg | "רובר P3" דגם "75", שנת 1948
קובץ:1949 Rover P3 Sports Saloon.jpg  | "רובר P3" דגם "ספורט-סלון", שנת 1949 


קובץ:Rover 75 aka Rover 16 the badge.jpg | לוגו "רובר 75"
קובץ:1948 Rover 75 (19891361523).jpg  | לוגו "רובר 75"


## ראו גם
* רובר P5
## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1948
קטגוריה:מכוניות סלון
קטגוריה:מכוניות בריטיות
P3
מיניסימה

**מיניסימה** (באנגלית: **Minissima**) היא מכונית קונספט בתצורת מכונית מיקרו אשר עוצבה על ידי "William Towns"  מיצרנית הרכב הבריטית **British Leyland**  (BLMC) בשנת 1972.

נבנה אב טיפוס בודד.

לאחר מספר שנים, זכויות אב-הטיפוס נמכרו ל-"GKN"  כדי לייצר דגמים עבור נכים (דלת אחורית כולל רמפה אפשר כניסת עגלת נכים, במקום המושבים הרגילים).

המהנדס "פרד הארט"  התאים את הדגם לשירות נכים.

בין השנים 1981–1987 יוצרו מספר יחידות תחת השם "Elswick Envoy".

## "מיניסימה"

* 4 מושבים (2 מושבים אחוריים ניצבים למושבים הקדמיים)
* דלת כניסה - אחורית
* מנוע קדמי מסדרת "BMC A-series engine" 
## "Elswick Envoy"
*
* מחיר בסיסי (נכון ל-1 באוקטובר 1984): 7,228 שטרלינג כולל יד אחת ידית שולטת, בלמים בסיוע סרוו בכיסא גלגלים unpowered. לא כולל לוחיות מסירה ומספר
* צבעים: אדום, לבן, כחול
* צבע מתכתי - 80 שטרלינג
* דלת אחורית ורמפת כניסה נשלטים על ידי שלט-רחוק אינפרא אדום - 890 שטרלינג
* הגה כוח מסייע - 875 שטרלינג
* כיסא גלגלים - מופעל בכיסא גלגלים עם מטען ואינפלטר (charger and inflater), המסופק במקום כיסא גלגלים רגיל - 1,296 שטרלינג
* פגושים עם מרכיב כנגד הלם (Shock-absorbent bumpers) - 175 שטרלינג
* מזגן: 1,200 שטרלינג
* מערכת רדיו מסוג "Philips AN391 radio and aerial" - סך 75 שטרלינג

## תמונות

קובץ:1972 Minissima Side.jpg | "מיניסימה", שנת 1972
קובץ:Minissima - Flickr - foshie.jpg | "מיניסימה"
קובץ:Minissima Dashboard.jpg | "מיניסימה" - מבט לתא הנהג
קובץ:Microdot and Minissima.jpg | דגם "מיניסימה" (מימין), דגם Microdot (car)  (משמאל)


## ראו גם
* מכונית קונספט
* קנטה (רכב)
* Chairiot solo

## לקריאה נוספת
* "מיניסימה" - תמונות
* דגם מוקטן של "מיניסימה" בקנה מידה 1:43 (chezbois.com/corgi/1975/Model_288)

## קישורים חיצוניים

## הערות שוליים

קטגוריה:דגמי מכוניות שהושקו ב-1972
קטגוריה:מכוניות מיקרו
קטגוריה:מכוניות קונספט
קטגוריה:מכוניות בריטיות
קטגוריה:פריטי טכנולוגיה מסייעת לניידות
קטגוריה:מובילים אישיים
הולמברג II

**הולמברג II** (מופיעה בקטלוגים גם כ-**Arp 268** וכן כ-**DDO 50**) היא גלקסיה לא-סדורה ננסית שנמצאת בקבוצת הכוכבים הדובה הגדולה במרחק של כ-10.7 מיליון שנות אור ממערכת השמש, ושייכת לקבוצת M81. לגלקסיה בהירות נראית מדרגה 11.4 והיא התגלתה ב-1950 על ידי האסטרונום אריק הולמברג בזמן שסקר את האזור של M81. הגלקסיה נמצאת כ-5 מעלות מצפון-מערב לכוכב ρ (רו) בדובה הגדולה, באזור חסר כוכבים בהירים  סמוך לגבול של הקבוצה עם קבוצת הכוכבים ג'ירף. כ-8.3 מעלות ממזרח לה נמצאות M81 ו-M82, שתיהן שייכות גם כן לקבוצת M81, וכ-4.5 מעלות ממערב-דרום-מערב לה נמצאת NGC 2366 שככל הנראה שייכת גם כן לאותה קבוצת גלקסיות.

## מאפיינים
גודלה הזוויתי של הגלקסיה הוא כ-8 דקות קשת, שממרחקה שקול לקוטר של קרוב ל-25,000 שנות אור, כרבע הקוטר של שביל החלב. מסתה מוערכת בכ- מסות שמש, פחות מ-2% ממסת שביל החלב, אך פחות מ-20% ממסתה, כ- מסות שמש בלבד, היא של חומר נראה ולמעלה מ-80% ממסתה היא חומר אפל שמהותו אינה ידועה. מהמסה הנראית, רק 8% הם כוכבים ולמעלה מ-90% מהמסה הנראית, כ- מסות שמש היא של גז חופשי. הגז החופשי יוצר אזורי H I גדולים שבהם נוצרים כוכבים חדשים. יצירת הכוכבים משאירה אזורים חסרי גז המוקפים במעטפות גדולות של חומר. בתוך המעטפות מתרחשת יצירת כוכבים חדשים אינטנסיבית והכוכבים המסיביים והצעירים יוצרים קרינה על-סגולה שמייננת את הגז במעטפות ויוצרת בהם אזורי H II שזוהרים באור אדמדם. המעטפות שמתנפחות מתנגשות לעיתים זו בזו וכתוצאה מכך הגז נדחס ומתאפשרת יצירה של כוכבים חדשים נוספים. בגלקסיה יש מקור חזק מאוד של קרינת X שככל הנראה מקורו בחור שחור עם מסה של אלפי מסות שמש ושגורם לענני הגז שסביבו להאיץ ולהתנגש במהירויות גבוהות. הקרינה גורמת ליינון חזק של החומר שמסביב לחור השחור ולפליטה של קרינה בספקטרום רחב. תצפיות בתחום התת-אדום מצביעות על קיומו של על-ענק כחול שנמצא בסמיכות לחור השחור ומאבד את שכבותיו החיצוניות, שנסחפות לכיוון החור השחור ותורמות חומר לדיסקת הספיחה שמקיפה אותו.

## קישורים חיצוניים

* 

## הערות שוליים

קטגוריה:קבוצת הכוכבים הדובה הגדולה
קטגוריה:קבוצת M81
קטגוריה:גלקסיות לא-סדורות ננסיות
פורד מודל K

**פורד מודל K** (באנגלית: **Ford Model K**) היא מכונית פתוחה בסגנון מכונית עידן פליז בתצורת "Touring car"  מתוצרת יצרנית הרכב **[[פורד]]** האמריקאית אשר יוצרה בין השנים 1906–1908.

## נתונים ומפרט טכני

* דגם רודסטר - שיועד ל-2 נוסעים, מסוג "Phaeton body" 
* דגם "Tourer" - שיועד ל-5 נוסעים
* מנוע קדמי
* מחיר היחידה בשנת 1906 בארצות הברית עמד על 2,500-3,000 דולר (בין השנים 1908-1905 מחיר דגם הפאר אירוקאר (1905) עמד על 2,800 דולר)
* יוצרו 950 יחידות

## תמונות

קובץ: 1907 Ford Model K 6-40 Roadster.jpg | "פורד מודל K" - רודסטר, 2 מושבים
קובץ: 1906 Ford Model K Tourer (30620203946).jpg | "פורד מודל K" דגם "Tourer"
קובץ:1906 Ford K pic1.JPG | "פורד מודל K" דגם "Tourer", שנת 1906
קובץ:1906 Ford K pic3.JPG | "פורד מודל K" דגם "Tourer" - מבט לתא הנהג
קובץ:1906 Ford K pic1.JPG| "פורד מודל K" דגם "Tourer"
קובץ:1906 Ford K pic2.JPG | "פורד מודל K" דגם "Tourer" - מבט למנוע 6 הצילינדרים בטור
קובץ:1906 Ford K pic4.JPG | "פורד מודל K" דגם "Tourer"
קובץ:1906 Ford K, 6 compartments air tire pic6.JPG | מבט לצמיג (ממולא אוויר) - "פורד מודל K"


## ראו גם
* פורד מודל B
* פורד מודל F
* פורד מודל T

## לקריאה נוספת
* ההצלחה הראשונית הגדולה - פורד השני
* דגמי פורד שנת 1906: "פורד מודל K" "פורד מודל F" "פורד מודל N" - פרסומת היצרן

## קישורים חיצוניים

* 
* 
* 

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1906
קטגוריה:מכוניות אמריקאיות
K
יואל רוזנקיאר

**יואל ברונו רוזנקיאר** (נולד ב-18 בספטמבר 1986) הוא סטנדאפיסט, שחקן תיאטרון ושחקן קולנוע ישראלי.

הוא אחיו של השחקן והבמאי יונה רוזנקיאר.

## ביוגרפיה
רוזנקיאר נולד וגדל בקיבוץ יחיעם. הוא אחיו הצעיר של הבמאי והשחקן יונה רוזנקיאר. התחנך בקיבוצו ובמוסד החינוכי "אופק" שבקיבוץ עברון, במהלך הלימודים הופיע באירועים של המוסד בערבי תרבות.

שירת בצה"ל בסיירת גולני. למד משחק בבית הספר למשחק של סמינר הקיבוצים. במהלך לימודיו הופיע במספר סרטים קצרים של אחיו הבמאי יונה רוזנקיאר.

לאחר סיום לימודיו התקבל רוזנקיאר להופיע כשחקן משלים במספר הצגות, לרבות ההצגה "אהבה וכסף". בהמשך התקבל לתיאטרון חיפה והופיע בין היתר בהצגות "איך לקום מהכיסא", "אמסטרדם" ועוד.

יואל כתב והופיע בקטעי סטנד-אפ לצד חברים מקיבוץ יחיעם.

ב-1 באוגוסט 2018 הוקרן בפסטיבל הקולנוע ירושלים סרט הביכורים של יונה רוזנקיאר "הצלילה" בו מככב יואל בתפקיד הראשי לצד שני אחיו. על משחקם בסרט קיבלו יואל ואחיו את פרס השחקן המצטיין של הפסטיבל. הסרט יצא לאקרנים בישראל בקיץ 2019.

ב-2020 החל לשחק בסדרת הטלוויזיה "קיבוצניקים". בשנת 2021 שיחק ב"תוכנית א'".

ב-2023 יצא לאקרנים הסרט הדרך לאילת, בבימוי אחיו, יונה. בסרט מופיעים יואל ושמואל וילוז'ני כדמויות הראשיות. ב-2024 שיחק בסרט סודה.

בשנת 2025 עלתה הסדרה "תחריר" בה הוא שיחק בתפקיד אחראי האבטחה בשגרירות ישראל בקהיר, מצרים. באותה שנה שיחק גם בסדרה "התנתקות" בתפקיד מאיר עציוני המתגורר בגוש קטיף.

## חיים אישיים
בספטמבר 2020 פורסם שנמצא בזוגיות עם השחקנית דניאל גל, והם מתגוררים יחדיו בקיבוצו, יחיעם. ב-7 בדצמבר 2022 נולד בנם הבכור.

## קישורים חיצוניים

* 

## הערות שוליים

קטגוריה:יחיעם: אישים
קטגוריה:לוחמי סיירת גולני
קטגוריה:בוגרי בית חינוך אופק, עברון
קטגוריה:בוגרי בית הספר למשחק של סמינר הקיבוצים
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1986
ארתור אבלה

**ארתור אבלה** (בגרמנית: **Arthur Abele**; נולד ב־30 ביולי 1986) הוא אתלט גרמני המתמחה בקרב עשר. בקרב העשר, מקצועותיו החזקים ביותר הם הזריקות. הוא זכה במדליית כסף באליפות אירופה באתלטיקה באולם 2015, ובמדליית זהב באליפות אירופה באתלטיקה 2018.

## ביוגרפיה
בשנת 2004 באליפות העולם לנוער סיים אבלה במקום השביעי עם 7224 נקודות. באליפות העולם באתלטיקה 2007 הוא סיים במקום ה-9, ובאולימפיאדת בייג'ינג נאלץ לפרוש עקב פציעה.

לאחר פציעות חוזרות ונשנות חזר אבלה להתחרות ב-2014, באליפות אירופה באתלטיקה בה סיים במקום החמישי, עם 8477 נקודות.

שנה לאחר מכן, באליפות אירופה באתלטיקה באולם 2015 זכה אבלה במדליית כסף בקרב שבע, עם 6279 נקודות.

באולימפיאדת ריו סיים אבלה במקום ה-15 עם 8013 נקודות.

באליפות אירופה באתלטיקה 2018 שהתקיימה בברלין, לאחר פרישתו של המועמד המוביל לניצחון, קווין מאייר, זכה אבלה במדליית הזהב, עם 8431. לאחר הזכייה הוא אמר: "סוף סוף מדליה. אחרי כל כך הרבה פציעות השנה, לא ידעתי אם אוכל להתחרות. תודה לכל מי שישב בקהל, הצלחתי לעשות זאת בזכותכם".

## שיאים אישיים
*קרב עשר: 8605 נקודות (2016)
*ריצת 100 מטר: 10.67 שניות (2014)
*קפיצה לרוחק: 7.57 מטר (2016)
*הדיפת כדור ברזל: 15.93 מטר (2018)
*קפיצה לגובה: 2.04 מטר (2007)
*ריצת 400 מטר: 47.98 שניות (2008)
*ריצת 110 מטר משוכות: 13.55 שניות (2014)
*זריקת דיסקוס: 46.20 מטר (2016)
*קפיצה במוט: 5.01 מטר (2014)
*הטלת כידון: 71.89 מטר (2018)
*ריצת 1500 מטר: 4:15.35 דקות (2008)

## קישורים חיצוניים

* ארתור אבלה באתר התאחדות האתלטיקה האירופית

קטגוריה:אתלטים גרמנים
קטגוריה:גרמנים שנולדו ב-1986
Legnano Type A 6/8 HP

**Legnano Type A 6/8 HP** (באיטלקית: **FIAL Tipo A 6/8 HP**) היא מכונית בסגנון מכונית עידן פליז מתוצרת יצרנית הרכב האיטלקית **"Fabbrica Italiana Automobili Legnano"** (ראשי תיבות: **"Fial"** ).

מפעל החברה מוקם בעיר לניאנו במחוז לומברדיה באיטליה.

## "Fabbrica Italiana Automobili Legnano"
החברה "Fabbrica Italiana Automobili Legnano" נוסדה על ידי "Guglielmo Ghioldi" ועסקה בבניית אופנועים, מכוניות ומנועי מטוסים ברישיון עבור חברת "Blériot Aéronautique" .

היצרן "Fabbrica Italiana Automobili Legnano" פעל בין השנים 1906–1915. 

מתחרה של "Fabbrica Italiana Automobili Legnano" הייתה יצרנית הרכב **[[פיאט]]** (**Fabbrica Italiana Automobili Torino**) שנוסדה בשנת 1899. בשנת 1901 בנתה את דגמי ה-פיאט 8 HP, ה-פיאט 10 HP, וה-פיאט 12 HP, בשנת 1903 את דגם ה-"Fiat 16-20 HP"  ובשנת 1905 את דגם הפיאט ברווטי.

## Legnano Type A 6/8 HP
  
* מכונית פתוחה
* 2 מושבים
* מערכת ההיגוי - בצד ימין של הרכב
* בלמים - מופעלים רק על הגלגלים האחוריים, הנהג הפעיל בידו את בלמי התופים שהופעלו על הגלגלים, בעוד הדוושה הפעילה את הבלם על התוף ביציאה של תיבת ההילוכים
* מערכת קירור המנוע באמצעות רדיאטור מצויד מאוורר מונע על ידי קפיץ פלדה
* מצמד - בנוי מעור
* צמיגים פנאומטיים במידה של 700x80 מ"מ
* מחיר היחידה באיטליה בשנת 1906 עמד על 3,800 לירטות איטלקיות

## תמונות

קובץ:FIAL Legnano 1908.JPG | דגם "Legnano Type A 6/8 HP", שנת 1908 
קובץ:L'evolutione dell'automobile Legnano.jpg | דגם "Legnano Type A 6/8 HP" 
קובץ:Emblem FIAL Legnano.JPG | לוגו היצרן "Fabbrica Italiana Automobili Legnano" על קדמת דגם "Legnano Type A 6/8 HP" 


## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1906
קטגוריה:כלי רכב איטלקיים
פרס באפט"א לכוכב העולה

**פרס הכוכב העולה** (באנגלית: **EE Rising Star Award**; קודם לכן כונה: **Orange Rising Star Award**) הוא אחד הפרסים שמחלקת האקדמיה הבריטית לאמנויות הקולנוע והטלוויזיה (BAFTA) המכירה בכישרון צעיר בתחום המשחק. הפרס נוצר אחרי מותה של מרי סלוויי ב-2004. היא זכתה להכרה על היותה מלהקת מצליחה ועל עזרתה לקדם שחקנים ושחקניות צעירים. המועמדים נבחרים ללא הבדל מגדר, לאום או אם פריצת הדרך שלהם הייתה בקולנוע או בטלוויזיה. המועמדים נבחרים על ידי אנשי באפט"א, אבל הזוכה נבחר בקולות הציבור הרחב, שמצביע בהצבעה טלפונית או באמצעות האינטרנט. עד 2012 חברת Orange UK העניקה חסות לפרס. מ-2013 מעניקת החסות היא מפעילת הרשת הסלולרית EE. הזוכה הראשון ב-2006 היה ג'יימס מק'אבוי.

## זוכים ומועמדים
[טקסט=|שמאל|ממוזער|180px|[ג'יימס מק'אבוי, הזוכה הראשון]]
[טקסט=|שמאל|ממוזער|180px|השחקנית הצרפתייה [אווה גרין הייתה האישה הראשונה שזכתה בפרס]]
[טקסט=|שמאל|ממוזער|180px|[טום הולנד (שחקן)|טום הולנד הוא הזוכה הצעיר ביותר]]
טקסט=|שמאל|ממוזער|180px|דניאל קלאויה, הזוכה ב-2018

## קישורים חיצוניים
* 
* The Orange Rising Star Award at BAFTA

## הערות שוליים

כוכב עולה
קואן נארט

**קואן נארט** (בהולנדית: **Koen Naert**; נולד ב-3 בספטמבר 1989) הוא אתלט בלגי המתמחה בריצות ארוכות. הוא זכה במדליית זהב באליפות אירופה באתלטיקה 2018 בריצת מרתון.

## ביוגרפיה
נארט החל כרץ במסלול, אך בשנת 2014 השלים סופית את המעבר למרוצי כביש.
בשנת 2015 סיים שביעי במרתון ברלין בשנת 2018 באליפות אירופה באתלטיקה זכה במדליית הזהב בריצת מרתון עם תוצאה של 2:09:51 שעות.

במרתון נוטרדם שנערך באפריל 2019, סיים במקום השלישי בתוצאה של 2:07:39 שעות המהווה שיא אישי חדש.

## קישורים חיצוניים

* 

קטגוריה:רצים למרחקים ארוכים
קטגוריה:ספורטאים בלגים
קטגוריה:אתלטים בלגים
קטגוריה:בלגים שנולדו ב-1989
קטגוריה:רצים באולימפיאדת טוקיו (2020)
קים פוסיבול (סרט, 2019)

**קים פוסיבול** (באנגלית: **Kim Possible**) הוא סרט מקורי של ערוץ דיסני שהופק לטלוויזיה ומבוסס על סדרת אנימציה באותו השם ששודרה במקור בערוץ במהלך העשור הראשון של המאה ה-21. הסרט מהווה את עיבודה השלישי במספר של הסדרה לסרט באורך מלא, אחרי "קים פוסיבול: מפגש בזמן" ו"קים פוסיבול: כה הדרמה". בסרט מככבים סיידי סטנלי ושון גיאמברון בתפקידים הראשיים והוא עלה לשידור בערוץ דיסני ב-15 בפברואר 2019. בישראל, הסרט עלה לשידור ב-11 באפריל 2019 בגרסה מתורגמת ולא מדובבת, בניגוד לסדרת האנימציה ולסרט הקודם שלה.

## צוות השחקנים
*סיידי סטנלי - **קים פוסיבול**.
*שון גיאמברון - **רון סטופבל**, יד ימינה של קים וחברה הטוב ביותר.
*אליסון הניגן - **ד"ר אן פוסיבול**, נוירוכירורוגית מוכשרת ואמה של קים.
*קוני ריי - **ננה פוסיבול**, סבתה של קים.
*טוד סטאשוויק - **ד"ר דראקן**, מדען מטורף והנמסיס הקבוע של קים.
*טיילור אורטגה - **שיגו**, יד ימינו של ד"ר דראקן בעלת היכולת להשמיד אובייקטים באמצעות ידיה.
*אריקה טאם - **בוני רוקוולר**, חברה/אויבת של קים לספסל הלימודים מאז הילדות.
*קיארה וילסון - **אתנה**, סטודנטית חדשה בתיכון של קים ורון.
*אייזק ראיין בראון - **וייד**, גאון מחשבים וממציא מוכשר העוזר לקים ורון במשימותיהם.
*ננסי קארטרייט - **רופוס** , חולד עירום המחמד של רון, קארטרייט דיבבה את רופוס גם בסדרה המקורית.
*פאטון אוסוולט - **פרופסור דמנטור**, מדען מטורף שמדבר במבטא גרמני גבוה ועתיק. אוסוולט שב לגלם את הדמות לאחר שדיבב אותה בסדרה המקורית.
*כריסטי קארלסון רומנו - **פופי בלו**, זמרת פופ מפורסמת. רומנו דיבבה את דמותה של קים פוסיבול בסדרה המקורית.

## הפקה
הפקת הסרט הוכרזה לראשונה ב-7 בפברואר 2018, יחד עם מעורבותם של יוצרי הסדרה המקורית בהפקה, ועם מעורבותו של בליית' ניילינג שישמש כאחראי ליהוק. ליהוקם של סטנלי וגיאמברון לדמויות הראשיות הוכרז ב-25 אפריל 2018, באמצעות סרטון קידום בכיכובם של כריסטי קארלסון רומנו וויל פרידל, שדיבבו במקור את דמויותיהם של קים פוסיבול ורון סטופבל. הניגן, ריי, סטאשוויק, אורטגה, טאם ווילסון הצטרפו לצוות השחקנים ב-25 במאי.

### צילומים
צילומי הסרט החלו ב-4 ביוני 2018 בוונקובר, קנדה, תחת הכותרת "**אפשרות**" ("**Possibility**"), ותמו ב-24 ביולי 2018.

## שידור
הסרט עלה לשידור בהקרנת בכורה ב-15 בפברואר 2019, ובישראל ב-11 באפריל 2019 בערוץ דיסני ישראל.

## קישורים חיצוניים

## הערות שוליים

קטגוריה:סרטי 2019
קטגוריה:ערוץ דיסני: סרטי מקור
קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:סרטים מבוססי סדרות טלוויזיה
קטגוריה:סרטי טלוויזיה אמריקאיים
קטגוריה:קים פוסיבול
אלפיים עשרים ושלוש.

"**אלפיים עשרים ושלוש.**" (ידוע בשם ***2023***) הוא אלבומה החמישי של הזמרת והיוצרת איה כורם. את סיפור המסגרת לאלבום כתבה כורם ביחד עם העיתונאי שי רינגל, והלחינה יחד עם בן זוגה, המוזיקאי והמפיק אדם בן אמיתי, אשר גם עיבד את האלבום.

האלבום יצא בשנת 2016 בהוצאה עצמאית ובמימון המונים, זכה בפרס אקו"ם ויצאו ממנו חמישה סינגלים.

## האלבום החופשי הראשון
האלבום יצא לחנויות לאחר המאבק המשפטי של כורם מול חברת התקליטים "עננה", בה הייתה חתומה עד שנת 2023. בשנת 2015, שוחררה כורם מהחוזה בחברה והחלה עבודה על אלבום הקונספט.

את מרבית מימון האלבום גייסה כורם דרך אתר מימון ההמונים "הדסטארט". הקמפיין גייס 106% מסכום הגיוס (150 אלף שקלים). העבודה עליו ארכה כשנה וחצי והוא יצא ב-8 בספטמבר 2016.

עטיפת האלבום וחוברת המילים הורכבו מתמונות (זיכרונות) אשר שלחו משתתפי קמפיין המימון, כחלק מקונספט האלבום.

את האלבום ליווה רומן גרפי המגולל את סיפור המסגרת של האלבום באיורו של גד טש.

## סיפור האלבום
אלפיים עשרים ושלוש. הוא אלבום קונספט בעל אלמנטים של מדע בדיוני, אימה דיסטופית ומתח. הוא משלב מוזיקה ממגוון סגנונות כגון פופ, רוק, ראפ, אופרה ועוד.

הוא מורכב משני חלקים ומגולל את סיפורו של אלכס, אדם החי בגרסה בדיונית של שנת 2023 ומתפרנס ממכירת המחשבות שלו ללשכה לאיכון ומחקר. מכירת המחשבות מתבצעת באמצעות מכשיר המורכב על ראשו של אלכס, שולף את המחשבות והזיכרונות המעניינים ומוחק אותם ממוחו. אלכס מרוצה מאוד מעבודה זו, המפנה לו מקום בראש, ומתכנן לכתוב ספר.

בעקבות מכתב ישן שמצא בחבילה ששלחה לו אמו, מגלה אלכס כי נשכחה ממנו האהבה הראשונה שלו והוא יוצא בחיפושים אחריה המובילים אותו אל משרדי הלשכה לאיכון ומחקר, לשירות לקוחות ממוחשב, אל דילר מחשבות ואל מפגשים מטלטלים עם העבר שלו.

## רשימת הרצועות והאמנים המשתתפים
באלבום משתתפים 14 אמנים וכורם עצמה שרה את השיר האחרון בלבד.

בין השירים משולבים קטעי קישור אשר קורא יובל מסקין.

## אלפיים עשרים ושלוש. בהופעה
האלבום עובד לגרסת במה לראשונה ב-12 בדצמבר 2016 ומאז עולה מדי חודשיים כהפקה עם עיבודים משתנים ואורחים מתחלפים. בהופעות התארחו אמנים מהאלבום כמו גם דנה ברגר, יעל דקלבאום, שלום גד, ג'ימבו ג'יי, עדי אולמנסקי, אסתי זקהיים ועוד.

מההופעה יצא סינגל לשיר "אני לא אמכור אותי" בביצוע איה כורם ואפרת גוש.

## קישורים חיצוניים

* 2023, אתר האלבום
* 
* 
* 
* 

## הערות שוליים

קטגוריה:אלבומי איה כורם
קטגוריה:אלבומי קונספט
קטגוריה:אלבומים בעברית
קטגוריה:אלבומים בהוצאה עצמית
אבי אשכנזי (עיתונאי)

**אָבִי אַשְׁכְּנַזִּי** (נולד בשנת 1970) הוא עיתונאי ישראלי המשמש כפרשן הצבאי של מעריב ומעריב אונליין.

## ביוגרפיה
אברהם (אבי) אשכנזי נולד ב-1970 בקריית ים. למד בתיכון רודמן ובשנת 1988 התגייס לצה"ל. שירת כחובש קרבי. בעל תואר ראשון בהצטיינות מהקריה האקדמית אונו ותואר שני בלימודי המזרח התיכון מאוניברסיטה תל אביב.

במשך 21 שנים עבד בעיתון "מעריב", תחילה ככתב בצפון ובדרום לבנון. הוא סיקר עבור העיתון ועבור סוכנות הידיעות האמריקאית AP את הנעשה ברצועת הביטחון. לאחר מכן מונה לשמש ככתב הפלילים של העיתון. לאחר סגירת מעריב עבד תקופה קצרה כדובר עיריית ראשון לציון,

הוא שב לעולם העיתונות כאשר הצטרף לאתר החדשות "וואלה! NEWS" ככתב משטרה ופלילים. ביולי 2019 התראיין אשכנזי לתחנת הרדיו 103FM וסיפר שם שהעביר למערכת החדשות של וואלה את נתוני ההרשעות של סלומון טקה, אולם המערכת בחרה שלא לפרסמם משיקולים מערכתיים. המשטרה הכחישה את טענותיו של אשכנזי בנוגע למספרם של התיקים הפליליים שנפתחו. משרד המשפטים ציין שלא מדובר ב-14 תיקי חקירה 'חמורים' שכביכול היו לטקה, וציינו כי היה לו 3 תיקים. באחד מהם הוא הורשע בסיוע למעשה גניבה, ושני תיקים נוספים בעבירות אחרות היו ביום מותו עדיין בשלבי דיון. מיד לאחר אותו הריאיון, הושעה אשכנזי מעבודתו בוואלה. שבועיים אחרי הוחלט על סיום עבודתו באתר.

באפריל 2024 חזר ל'מעריב השבוע' בו עבד בעבר ומונה לכתב הצבאי.

אבי אשכנזי נשוי ואב לשניים. מתגורר בראשון לציון.

## קישורים חיצוניים

## הערות שוליים

קטגוריה:סגל מעריב
קטגוריה:בוגרי תיכון רודמן, קריית ים
קטגוריה:ישראלים שנולדו ב-1970
נחל עשרון

**נחל עשרון** הוא אפיק נחל בדרום הנגב בו נמצאו שרידים מהתקופה הנאוליתית. הוא ממוקם בקצה המזרחי של בקעת עובדה, 35 קילומטרים מצפון למפרץ אילת ו-5 קילומטרים ממערב לעמק הערבה, תחילתו של אפיק הנחל סמוך ליישוב שחרות. חפירות שנערכו על ידי הארכאולוגים אבי גופר ונייגל גרינג-מוריס בשנת 1980 חשפו שרידים של יישוב קדום, השייך לתקופה הנאוליתית קדם-קרמית ב'.

החל משנת 2022 עובר בו שביל ישראל לאחר שהוזז מהיישוב שחרות.

## הערות שוליים

קטגוריה:אתרים ארכאולוגיים בארץ ישראל
קטגוריה:אתרים ארכאולוגים נאוליתים
קטגוריה:שביל ישראל
קטגוריה:שחרות
עשרון
משימה עולמית

**משימה עולמית** היא סדרת ספרים מאת הסופרת גלילה רון־פדר-עמית, שכוללת 37 ספרים.

## תקציר העלילה
הספר מלווה את אביגיל אופיר, תלמידת כיתה ו' שגרה בתל אביב. אביגיל גויסה בידי אדם המכונה "האביר" - המפקד הישראלי בארגון ששמו "מסדר האבירים". מטרת הארגון היא לעזור לאנשים חפים מפשע ולאנשים במצוקה בכל העולם. האביר מגיע לאביגיל בעזרת המלצה של תום לוי, תלמיד כיתתה שגויס משימה אחת לפניה. אביגיל מאוהבת בתום, ויחסיהם הרומנטיים משתנים ומתעצבים במהלך הסדרה. במשימה העולמית הראשונה של אביגיל הצמד טסים ליפן במטרה להציל ילד ישראלי חטוף. במהלך הסדרה מתגלים פרטים נוספים על האביר ועל המסדר שמטעמו הוא פועל. במשימה עולמית 26 איטליה (ממלכת האבירים) אביגיל ותום עולים דרגה במסדר האבירים והופכים למפקדים.

## ספרי הסדרה

## דמויות
### דמויות ראשיות
* **אביגיל אופיר** - חניכה ולאחר מכן מפקדת במסדר האבירים, מספרת הסיפור ותלמידה בכיתה ו'.
* **תום לוי** - חניך ולאחר מכן מפקד במסדר האבירים, תלמיד בכיתה ו'.
* **האביר הישראלי (מוטי)** - הממונה על תום ואביגיל מטעם מסדר האבירים. בספר 14 מתברר ששמו הוא מוטי.

### דמויות משניות
* **עידן אופיר** - אחיה של אביגיל.
* **דניאל שפר** - ילדה בכיתה של תום ואביגיל שמאוהבת בתום. בספר 25 אמרו שהיא חברה של אביגיל.
* **שני אטיאס** - ילדה בכיתה של תום ואביגיל, חברה של אביגיל.
* **אודליה שמואלי** - ילדה בכיתתם של תום ואביגיל שמאוהבת בתום ומנסה לחשוף רומן של תום ואביגיל.
* **שאר האבירים במסדר האבירים.**
* **שאר המגויסים במסדר האבירים.**
***ההורים של אביגיל.**
***ההורים של תום.**
***שאר חבריהם לכיתה של תום ואביגיל.**

## מהדורות מחודשות
### כריכות חדשות
בספרים 1–34 הייתה כריכה אחת בלבד, שמשתנה רק בשם הספר, המדינה, האיור באמצע והמספר, אותו סגנון כריכה. בספר ה-35 (יוון) שיצא לאור בשנת 2023, השתנו הכריכה, האיורים והכותרות בספר. הכותרת הייתה עליונה, מספר הסדרה היה כתוב רק בסלו הכריכה, והמדינה הייתה כתובה למטה. הכריכה ספגה ביקורות רעות מצד הקוראים. בספר ה־36, על מדינת הוותיקן, שיצא לאור בשנת 2024, הכריכה השתנתה להכי קרוב מבחינה פיזיולוגית לספרים 1–34. לספרים 37 ומעלה צפויים להיות אותו סגנון כריכה החדש שהתחיל בספר 36.
### המהדורות המיוחדות
בסוף שנת 2024, עם יציאתו של הספר ה־36 בסדרה, הותחלו מהדורות חדשות לספרים הראשונים: השתחררו מהדורות חדשות של כריכות בלבד לספרים 1–10, ולספרים המאוחרים. עם זאת, בחנויות הספרים מוכרים גם את המהדורות החדשות אך גם את המהדורות הקלאסיות (הרגילות).

## הערות שוליים

קטגוריה:ספרי גלילה רון־פדר-עמית
קטגוריה:סדרות ספרים בעברית
קטגוריה:ספרי ילדים ונוער בעברית
קובי (אלבום)

**קובי** הוא אלבום הבכורה של הדורבנים, שיצא בשנת 2003.

מתוך האלבום זכו להצלחה השירים "לא בא לי לשמוע" (ששימש כשיר הנושא של התוכנית המופע של סטיב), "לבדוק לך ת'מנוע" ו"אחלה בחלה", שהוקלט בשיתוף עם שלישיית מה קשור. האלבום מכר כ-10,000 עותקים בתוך חודשיים מיום יציאתו.

## סגנון
הסינגל הראשון של הלהקה, "שוב הדיסקו כאן", יצא באוסף של הד ארצי בשנת 1999, אך הסינגל השני שלהם, "יצאנו לרקוד", יצא רק 4 שנים מאוחר יותר, ב-2003. שני השירים נחלו הצלחה רבה ברדיו.

הסגנון המרכזי באלבום הוא הדיסקו. שירי האלבום הם מלודיים מאוד, ויש דגש על עיבוד מוזיקלי עשיר. קטע הפתיחה של האלבום מזכיר מעט את הסגנון של להקת קווין, בעיקר בזכות צליל הגיטרה המיילל. ברוב השירים ניתן למצוא קטע אינסטרומנטלי.

אווירת האלבום הומוריסטית, ובכך ניכרת השפעה מסגנונן של להקות כדוגמת כוורת או גזוז. השיר "אלפקה", למשל, מתאר סיפור אהבה בין המספר לבין אלפקה. השפעה נוספת מלהקות אלה ניכרת בשימוש הרב בהרמוניות קוליות באלבום (כמו בקטע הקצר "לה מוזיקנטה לה קלאסיקה").

## רשימת השירים

## משתתפים
**חברי הלהקה:**
* איתי גלוסקא - שירה וקולות
* עידו אופק - גיטרות, קולות
* גיא מזיג - גיטרות, שירה, קולות, גיטרה בס ("לא בא לי לשמוע", "אלפקה", "אחלה בחלה")
* אייל מזיג - גיטרה בס, קולות, חליל ("אחלה בחלה")
* רון אלמוג - תופים וכלי הקשה
* אורי וינשטוק - קלידים
* יוסי חסון - סאונד ומחשב

**משתתפים נוספים:**
* אסי ישראלוף, שלום מיכאלשווילי, ציון ברוך (שלישיית מה קשור) - שירה ("אחלה בחלה")
* אורן ארזוני - שירה ("אחלה בחלה")
* דודוש קלמס - קלידים ("שוב הדיסקו כאן")
* גילי בן צבי, ניסן ראובן - קונגס
* אבישי כהן, גיא דויד, רן אלגוב, ליאור רון - חצוצרה
* עמית פרידמן, אייל תלמודי - סקסופון
* הדר כהן, אטיין מנרי, איילת קביליו - כינור
* מירי מנשרוב - ויולה
* יועד ניר - צ'לו
* הדס איתיאל - חליל צד
* אמיר משה - אבוב
* גינדי טורצנסקי - בסון
* חגי רז - בנג'ו ("אלפקה")

**הפקה:**
* הדורבנים - עיבודים והפקה מוזיקלית
* אפרים שמיר - הפקה מוזיקלית ל"שוב הדיסקו כאן"
* יוסי חסון - טכנאי הקלטה
* ליאת רז - הפקה בפועל
* יובל כספי - איורים
* איילה הלוי - עיצוב גרפי

## קישורים חיצוניים

* קובי באתר Discogs
* 

קטגוריה:אלבומי בכורה מ-2003
קטגוריה:אלבומי חברת הליקון
הדיוויזיה ה-62 (ורמאכט)

**הדיוויזיה ה-62** (בגרמנית: **62. Infanterie-Division**) הייתה דיוויזיית חיל רגלים של הצבא הנאצי אשר לחמה במלחמת העולם השנייה. החל מאוקטובר 1944 נקראה **דיוויזיית פולקסגרנדיר ה-62**.

## היסטוריה
הדיוויזיה הוקמה ב-16 באוגוסט 1939 וכמפקדה הראשון מונה ולטר קיינר, ובספטמבר אותה שנה השתתפה הדיוויזיה בפלישת גרמניה הנאצית לפולין כעתודת קבוצת ארמיות דרום. בקיץ 1940 השתתפה הדיוויזיה בבפלישה לצרפת כחלק מהקורפוס ה-2 אשר היה חלק מהארמייה הרביעית, ולאחר מכן כחלק מהקורפוס ה-5 אשר היה חלק מהארמייה השישית. הדיוויזיה השתתפה בכיבוש בלגיה, וסייעה לכוחות המוטסים בקרב על מצודת אבן אמאל. לאחר כיבוש בלגיה חדרה הדיוויזיה לצרפת והשתתפה בהתקדמות אל דנקירק. לאחר מכן שימשה הדיוויזיה ככוח כיבוש בפולין. 

ביוני 1941 השתתפה הדיוויזיה במבצע ברברוסה כחלק מהקורפוס ה-17 אשר היה חלק מהארמייה השישית, והשתתפה בקרב קייב ובקרב חרקוב הראשון. בקיץ 1942 לחמה הדיוויזיה במבצע מקרה כחול, והשתתפה בכיבוש אגן הדון והדונייץ, ובדצמבר אותה שנה לחמה במבצע סערת חורף כחלק מפלגת הארמייה הולידט. לאחר מכן לחמה הדיוויזיה בקרבות השונים באוקראינה, כחלק מארמיית הפאנצר הראשונה והארמייה השישית לסירוגין, וב-13 במרץ 1944 לאחר שספגה אבדות כבדות, מוזגה עם הדיוויזיה ה-123 ל"צוות קרב F". ב-20 ביולי 1944 הוקמה הדיוויזיה מחדש, אולם היא ספגה אבדות כבדות במבצע יאשי-קישינב והושמדה.

### דיוויזיית הפולקסגרנדיר ה-62
ב-22 בספטמבר 1944 הוקמה הדיוויזיה מחדש כדיוויזיית פולקסגרנדיר, על בסיס שרידי הדיוויזיה ה-62 ועל בסיס **דיוויזיית הפולקסגרנדיר ה-583** שהוקמה ב-22 בספטמבר. הדיוויזיה הועמדה תחת פיקוד פרידריך קיטל, והוצבה כעתודת ה-OB West, ובדצמבר אותה שנה השתתפה בקרב הארדנים, כחלק מהקורפוס ה-66 במסגרת ארמיית הפאנצר החמישית. לאחר מכן לחמה הדיוויזיה בקרבות בגרמניה, ובאפריל 1945 נכנעו שרידי הדיוויזיה בכיס הרוהר.

## מפקדים

## קישורים חיצוניים
* הדיוויזיה ה-62 באתר lexikon-der-wehrmacht 
* דיוויזיית הפולקסגרנדיר ה-62 באתר lexikon-der-wehrmacht 

62
נרין (עיר)

**נרין** (בקירגיזית: **Нарын**) היא עיר במרכז קירגיזסטן ובירתו של מחוז בעל שם זהה. העיר משתרעת על פני 84 קמ"ר על שתי גדותיו של נהר נרין, כ-200 ק"מ דרום-מזרחית לבירה בישקק, בגובה 2,044 מטרים מעל פני הים.

## היסטוריה
שמאל|ממוזער|250px|מפה כולל נרין (סוכנות המיפוי הביטחונית, 1983)
נרין הוקמה כמבצר על נתיב השיירות החשוב בין קאשגאר לז'טיסו (סמירצ'יה) בהוראת המושל הכללי הראשון של טורקסטן הרוסית קונסטנטין פטרוביץ' פון קאופמן בשנת 1868.

## רקע
העיר יושבת על הדרך ל שבעבר שימשה כחלק מדרך המשי לסין וכיום זהו הציר המרכזי בין קירגיזסטן לסין.

בעיר אחד משלושת הקמפוסים של  כאשר שני הקמפוסים הנוספים נמצאים בטג'יקיסטן ובקזחסטן, האוניברסיטה מעניקה לימודים לתואר ראשון ושני.

בעיר משחקת קבוצת בנדי מקצועית.


קובץ:Narynmarknad.jpg|השוק בנרין
קובץ:Naryn buildings.jpg|בנייני דירות בנרין
קובץ:Naryn statue.jpg|פסל אבן בכיכר המרכזית של נרין
קובץ:Naryncountryside.jpg|אזור כפרי סביב נרין


## דמוגרפיה

## כלכלה
כלכלת המחוז נשלטת על ידי גידול בעלי חיים כמו סוסים, כבשים ויאק. צמר ובשר הם המוצרים העיקריים. כיום, המחוז הוא האזור העני ביותר במדינה. מכרות המינרלים שפותחו במהלך התקופה הסובייטית ננטשו ברובם לאחר נפילת הקומוניזם מכיוון שהם לא היו רווחיים.

## קישורים חיצוניים

* 

## הערות שוליים

קטגוריה:קירגיזסטן: ערים
Taking Chances

***Taking Chances*** (בעברית: "**לקיחת סיכונים**") הוא אלבום האולפן העשרים ושלושה של הזמרת הקנדית סלין דיון. האלבום יצא לאור ב-7 בנובמבר 2007, על ידי חברת התקליטים קולומביה רקורדס. מתוך האלבום יצאו ארבעה סינגלים.

האלבום היה לאלבומה הראשון באנגלית מאז שנת 2004.

## רקע והפקה
בשונה מאלבומיה הקודמים, בנוסף למוזיקת הפופ שאפיינה את אלבומיה הקודמים, האלבום הכיל גם מוזיקת רית'ם אנד בלוז ורוק, וכלל עבודה עם מפיקים שונים, בניהם: ג'ון שנקס, הזמרת לינדה פרי, בן מודי (חבר להקת אוונסנס לשעבר), הזמר ני-יו, צ'אק הרמוני, טריקי סטיוארט ועוד.

האלבום זכה לביקורות מעורבות ממבקרי המוזיקה שטענו כי "לא נלקחו בו סיכונים למרות הכול".

## הצלחה
האלבום זכה להצלחה רבה כאשר נמכר ב-3.1 מיליון עותקים ב-2007 בלבד, ומכר בסך הכול 3.7 מיליון עותקים בעולם. הוא הגיע לעשירייה הפותחת במדינות רבות ולמקום הראשון במדינות כמו קנדה, שווייץ ודרום אפריקה ולמצעד האלבומים הכללי של אירופה.

בארצות הברית גם האלבום זכה להצלחה כאשר מכר 1.1 מיליון עותקים במדינה והגיע למעמד פלטינה. בקנדה מכר 400 אלף עותקים והגיע למעמד פלטינה מרובעת.

## סינגלים
הסינגל הראשון מהאלבום בעל אותו שם "Taking Chances", יצא בספטמבר 2007 והגיע למקום ה-12 במצעד האירופאי הרשמי ולמקום ה-9 בקנדה. בינואר 2008 שוחרר הסינגל השני "Eyes on Me" בממלכה המאוחדת בלבד אך לא הצליח במדינה בשל היעדר קליפ.

הסינגל השלישי מהאלבום היה "A World to Believe In" אשר שוחרר ביפן בלבד במקביל ל-"Eyes on Me" שם הגיע למקום השמיני. הסינגל האחרון מהאלבום היה "Alone" אשר יצא לאור בצפון אמריקה במאי אותה שנה אך לא הצליח לשחזר את הצלחת השירים הקודמים.

בפברואר 2008 יצאה דיון לסיבוב הופעות עולמי לקידום האלבום תחת השם "Taking Chances World Tour". זה גם היה סיבוב ההופעות העולמי הראשון שלה מאז 1999 במהלכו ביקרה ב-5 יבשות שונות וגרפה 280 מיליון דולר מה שהופך אותו לסיבוב ההופעות ה-7 המרוויח ביותר בעשור הראשון של המאה ה-21, לסיבוב ההופעות השני הנשי המרוויח ביותר לעשור הזה ולאחד מסיבובי ההופעות הנשיים המרוויחים ביותר בהיסטוריה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים באנגלית
קטגוריה:אלבומי רוק קל
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי לינדה פרי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת קולומביה רקורדס
Miracle (אלבום של סלין דיון)

**Miracle** (בעברית: **נס**) הוא אלבום האולפן העשרים ואחד של הזמרת הקנדית סלין דיון. האלבום הוא אלבום קונספט, בו משתתפת הצלמת אן גדס. האלבום יצא לאור ב-11 באוקטובר 2004, על ידי חברות התקליטים קולומביה רקורדס ואפיק רקורדס.

עם יציאתו נכנס האלבום אל המקום ה-5 במצעד הבילבורד 200.

## רקע והפקה
האלבום הוא חלק מאוסף תקליטורים וספרים עם השירים של דיון שמספקת את פסקול הספר המצויר של גדס כדי לחגוג שמחה של ילודת תינוקות השירים הופקו על דידי דייוויד פוסטר שעבד עם דיון לראשונה מאז 1999.

בין השירים באלבום ניתן למצוא גרסאות כיסוי לשירים: "Beautiful Boy" של ג'ון לנון, "What a Wonderful World" של לואי ארמסטרונג, "The First Time Ever I Saw Your Face" של רוברטה פלאק, "Brahms' Lullaby" של יוהנס ברהמס, "If I Could" של ננסי וילסון, "" של הנרי סלבדור ו-"Baby Close Your Eyes" של קרול וולסמאן.

כל שאר השירים הם שירים מקוריים כמו שיר הנושא שנכתב ב-2001 עבור האלבום A New Day Has Come, בעקבות הולדת בנה הבכור של דיון אך השיר לא פורסם באלבום. חלק מהשירים באלבום פורסמו בעבר באלבומים אחרים של דיון כמו גרסת הכיסוי לשיר "Brahms's Lullaby" שהופיעה באלבום חג המולד שלה These Are Special Times, וגרסת הכיסוי לשיר "The First Time Ever I Saw Your Face" שפורסמה באלבום האוסף All the Way... A Decade of Song. בנוסף לכך ביצועים חיים של השירים "If I Could" ו-"What a Wonderful World" הופיעו באלבום ההופעה A New Day... Live in Las Vegas.

## הצלחה מסחרית
האלבום זכה להצלחה מזערית כאשר נמכר בסדר גודל של כמיליון עותקים בארצות הברית, שם זכה לתואר הפלטינה. באנגליה נמכר האלבום בכ-100,000 עותקים, ועל כך זכה בתואר הזהב. בשווייץ ובלגיה זכה האלבום לתואר זהב גם כן.

בצרפת זכה האלבום להצלחה רבה כאשר נמכר שם בכ-145,000 עותקים.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים באנגלית
קטגוריה:אלבומים שהופקו על ידי דייוויד פוסטר
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
מחלף רשפון–געש

**מחלף רשפון–געש** הוא מחלף בסמוך לקיבוץ געש המחבר בין נתיבי איילון וכביש החוף. המחלף הוא הצפוני ביותר בכביש איילון ובו מסתיים הכביש. המחלף מאפשר לבאים מכיוון צפון בכביש החוף חיבור ישיר לאיילון דרום, ולכביש 531 מזרחה. כמו כן מאפשר המחלף לבאים מנתיבי איילון צפונה חיבור ישיר לכביש החוף לכיוון צפון. המחלף נפתח בתצורתו הסופית ב-14 בדצמבר 2018.

מערבית למחלף ממוקם מרכז קניות "חוצות שפיים".

## מבנה המחלף
המחלף בנוי בתצורת Y, כאשר התנועה הראשית היא מצפון (כביש 2) למזרח (כביש 20, נתיבי איילון). החיבור בין כביש 2 מצפון וכביש 20 לדרום הוא קרקעי. החיבור בין כביש 20 מדרום אל כביש 2 לצפון הוא באמצעות גשר.

## קישורים חיצוניים

## הערות שוליים

רשפון – געש
רשפון – געש
רשפון – געש
אוזנן הנגב

**אוזנן הנגב** (שם מדעי: *Plecotus christii*) הוא מין של עטלף בסוג אוזנן. הוא נקרא "אוזנן" בגלל אוזניו הענקיות. האוזנן הוא עטלף חרקים הנפוץ בצפון-מזרח אפריקה וארץ ישראל. הוא מצוי בישראל אך נמצא בה בסכנת הכחדה.

## מאפיינים
האוזנן הוא עטלף חרקים גדול יחסית (אך קטן ביחס לעטלפי פירות), משקלו 5.5–8 גרם ואורך האמה שלו 36–42 מילימטר. אוזניו גדולות, פי 2 מאורך הראש, ובעת שינה מתקפלות (זה מקור שם הסוג). הן מחוברות בקרום ובכל אוזן יש צפיר, המסייע לשמיעה. פרוותו אפורה בהירה עם גחון לבן, וזנבו ארוך מן האמה. הכנפיים קצרות ומעוגלות.

הוא פעיל בשעות הלילה המאוחרות וצד פרוקי-רגליים כגון עקרבים, עכבישים ונדלים. הוא בעיקר צד על פני הקרקע ועל צמחים נמוכים. את טרפו הוא מאתר באמצעות הקשבה פסיבית לקולות שהם עושים בשעה שהם צועדים על הקרקע. הם משתמשים באיכון הד (אקולוקציה) כדי לנווט. קריאותיהם הן מסוג FM (אפנון תדר), כאשר מנעד התדרים הוא 20–50 קילוהרץ.

מבחינת רבייה, ההזדווגות חלה כנראה בסתיו וההמלטה באביב. הנקבות ממליטות במושבות המלטה. הגורים מגיעים לבגרות מינית בגיל שנה וחצי. הוא חי במושבות קטנות במערות, בסמוך לנאות מדבר ומקורות מים.

אוזנן הנגב הוא עטלף מדברי. תחום התפוצה של אוזנן הנגב הוא צפון-מזרח אפריקה, מאתיופיה בדרום ולאורך הנילוס, ועד למדבר סיני בצפון. משם הגיע גם לארץ ישראל ותואר על ידי הנרי בייקר טריסטרם. בארץ ישראל הוא נפוץ בנגב ובערבה, וכן במדבר יהודה עד הר חברון. אוזנן הנגב זוהה בעבר כאוזנן אפור אך מחקרים שנערכו בתחילת המאה ה-21 מצאו ששתי האוכלוסיות בישראל הן למעשה שני מינים נפרדים: אוזנן הנגב (*Plecotus christii*) שחי בדרום הארץ, ואוזנן החרמון (*Plecotus macrobullaris*), שחי בחרמון ומצפון לישראל. שניהם נמצאים בסכנת הכחדה בישראל. בישראל חיים כמה מאות פרטים של אוזנן הנגב והוא בסכנת הכחדה.

## מקורות
* פרופ' יורם יום-טוב, **הרואים את הקולות: עטלפים - בין מיתוס למציאות**, הוצאת מאגנס, רשות הטבע והגנים והחברה להגנת הטבע, ישראל 2018. בעיקר: עמ' 221–223

## קישורים חיצוניים

* אוזנן, באתר עמותת מן-השדה מן השדה
* תמונות של אוזנן

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:ארץ ישראל: נשפוניים
קטגוריה:מצרים: יונקים
קטגוריה:בעלי חיים שתוארו ב-1838
קטגוריה:נשפוניים
כלכלת סן מרינו

**כלכלת סן מרינו** נשענת על ענפי התיירות, הבנקאות וייצוא מוצרי קרמיקה, בגדים, בדים, רהיטים, צבעים ויין. מגזר הייצור והפיננסים מהווה יותר ממחצית מהתמ"ג של סן מרינו. רמת התפוקה ורמת החיים לנפש במדינה דומים לאלה של האזורים המשגשגים ביותר באיטליה.

כלכלת המדינה הצטמצמה במידה ניכרת מאז 2008, בשל חוסר הביקוש מאיטליה - המהווה כמעט 90% משוק הייצוא והמגזר הפיננסי במדינה. הקשיים במגזר הבנקאי והירידה הניכרת בהכנסות מהמסים הובילו לצמיחה שלילית של תמ"ג המדינה. ממשלת סן מרינו נקטה מאמצים רבים כנגד ההאטה הכלכלית - כולל הענקת אשראי מסובסד לעסקים ברחבי המדינה. סן מרינו אינה מנפיקה ניירות ערך ציבוריים, בעת הצורך, הממשלה מממנת גירעונות על ידי הפחתת פיקדונות בבנקים המרכזיים.

המשק במדינה מרוויח מהשקעות זרות בשל מס חברות נמוך יחסית ומיסים נמוכים על הכנסות ריבית. שיעור מס ההכנסה במדינה נמוך מאוד - כשליש מהממוצע באיחוד האירופי. סן מרינו ממשיכה לפעול לקראת כללים פיסקליים עם האיחוד האירופי תחת סטנדרטים בינלאומיים. בחודש ספטמבר 2009, ארגון ה-OECD הסיר את סן מרינו מרשימת מקלטי המס שעדיין לא אימצו באופן מלא את תקני המס הבינלאומיים. בשנת 2010, סן מרינו חתמה על הסכם בדבר החלפת מידע עם מרבית המדינות הגדולות. בשנת 2013, ממשלת סן מרינו חתמה על אמנה בדבר מניעת כפל מס.

## קישורים חיצוניים

* 
* סן מרינו בספר העובדות העולמי 

## הערות שוליים

קטגוריה:סן מרינו
נשמה שלי (שיר של שרית חדד)

"**נשמה שלי**" הוא סינגל שהוקלט על ידי הזמרת הישראלית שרית חדד. השיר יצא לאור ב-16 באוגוסט 2009, כסינגל הרביעי מתוך אלבומה ה-18 מרוץ החיים, תחת חסותה של חברת התקליטים הד ארצי.

השיר הגיע למקום התשיעי במצעד של רשת ג', וה-12 במדיה פורסט.

## רקע וכתיבה
השיר נכתב על ידי צ'ולי זכאי, הולחן על ידי שי ראובני והופק על ידי שי ראובני גם כן. השיר הוא שיר בסגנון הפופ, המשלב בתוכו גם את סגנון המוזיקה המזרחית, אשר אפיין את שאר השירים והסינגלים מתוך האלבום.

יוסי חרסונסקי סקר את השיר בחיוביות והעניק לו ציון של שלושה כוכבי זהב מתוך חמישה. הוא הוסיף ואמר עליו כי: "שרית בקולה המסתלסל היפהפה שרה את הטקסט כמו שהיא שרה טקסטים אחרים בז'אנר".

## וידאו קליפ
הוידאו קליפ המלא שצולם עבור השיר, פורסם לראשונה ביוטיוב ב-26 באוגוסט 2009. בקליפ ניתן לראות את שרת חדד, כשהיא על במה, באמצע הופעה, על גבי רקע של מנדלות המציגות בתוכן צורות וצבעים שונים.

נכון ל-11 באוגוסט 2018, מונה הצפיות של הקליפ והאודיו שפורסמו עבור השיר, עומדים על קרוב לחצי מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי צ'ולי זכאי
קטגוריה:שירים שהולחנו על ידי שי ראובני
קטגוריה:שירים שהופקו על ידי שי ראובני
קטגוריה:סינגלים בהוצאת הד ארצי
נינה אוסטרם

**נינה אסטורם** (בשוודית: **Nina Åström**; נולדה ב-1962) היא זמרת פינית.

## ביוגרפיה
אסטורם נולדה בקוקולה כאחת משלושה ילדים למשפחה דוברת שוודית, ב-1981 היא סיימה תיכון וב-1986 סיימה תואר בפילולוגיה אנגלית באוניברסיטת טורקו.

לאחר שנות נעוריה החלה לכתוב שירים ולהתפתח מבחינה מוזיקלית, ב-1992 הוזמנה לקחת חלק בסמינר אומנים בהולנד ועקב זאת הופיעה כזמרת בתוכנית בטלוויזיה ההולנדית, מפיק התוכנית התרשם מהופעתה של אסטורם והציע לשמש כמנהלה, באותה שנה הוציאה את אלבומה הראשון.

בשנת 2000 נבחרה לייצג את פינלנד בתחרות האירוויזיון עם השיר "קצת" וגברה בתחרות הגמר הלאומית בין היתר על להקת נייטוויש. 

היא נשואה ולה זוג תאומות. בנוסף היא מהווה שגרירה של רצון טוב עבור קרן החירום הבינלאומית של האומות המאוחדות לילדים בעיר הולדתה.

## קישורים חיצוניים

* 

קטגוריה:ילידות 1962
קטגוריה:פינים שנולדו ב-1962
קטגוריה:נציגי פינלנד באירוויזיון
קטגוריה:משתתפי אירוויזיון 2000
קטגוריה:זמרות פיניות
קטגוריה:זמרות-יוצרות פיניות
קטגוריה:זמרות פופ פיניות
קטגוריה:שוודים של פינלנד
סרט מפלצות

**[[סרט קולנוע|סרט]] מפלצות** הוא תת-סוגה קולנועית מסוגת סרט אסונות או סרט אימה בהם האנטגוניסטים הראשיים הם מפלצות המאיימים על בני אדם, לעיתים כאשר הם עצומים בצורה לא נורמלית. עם זאת עקב טבעם החייתי הם אינם מעוררים סלידה ממעשיהם כמו לאנטגוניסטים אחרים ובכמה סרטים הם אף הפכו לפרוטגוניסטים (למשל בחלק מסרטי קינג קונג). כיום המפלצות נוצרות באמצעות תוכנת Computer-generated Imagery כשבעבר הציגו אותם בעזרת בובות גדולות, אנימציית סטופ מושן או מסיכות גדולות.

סרטים מסוגה זו יכולים להיכלל בנוסף על אימה ואסון עם סוגות הרפתקאות, מדע בדיוני ואף קומדיה. הם מבוססים בחלקם הגדול על סיפורים ועל פולקלורים של תרבויות שונות. בחלק מהסרטים המפלצות בעלות כוח על-טבעי או שהם מגיעות מכוכב אחר. באחרות הם נוצרו או קיבלו כוח בידי טעויות אנוש והחיות המשתחררות מאיימים על עתיד האנושות.

במרבית סרטים אלה נראים אנשים הנאבקים יחדיו, לעיתים בצבאות גדולים, נגד מפלצת כוחנית גדולה או יותר ובמקרים רבים מובסים למפלצת. סרטים אלה בולטים בעיקר ביפן בסרטים מסוג קאייג'ו, שהמפלצת המפורסמת בהם היא הגודזילה - מפלצת דמוית-דינוזאור בגובה של מעל 50 מטר, יכולה לשרוד פצצת אטום ותוקפת אנשים בעזרת נשיפת אנרגיה קטלנית. במרבית הסרטים הראשונים הגודזילה נחשבת לאויבת האנושות ומנסה להשמידם, אך לאט לאט היא הפכה לאייקון תרבותי ביפן ונעשו מספר סרטים, בייחוד סרטי לג'נדרי, בהם מציגים את גודזילה כמפלצת השומרת על הסדר הטבעי ממפלצות אחרות.

הסרט הראשון שנעשה בסוגה זו היה הגולם: כיצד הוא בא לעולם בשנת 1920, סרט אימה שבמרכזו דמות גולם שיוצא משליטה ואחריו נעשו מספר סרטי מפלצות שונות של סוגת אימה.

ב-1933 יצא הסרט קינג קונג, בו קבוצת ספנים והרפתקנים נקלעים לאי מסתורי ומוצאים עליו יצורים טורפים מוזרים ובראשם גורילה ענקית הקרויה קינג קונג. הגורילה מתאהבת בבחורה שנקלעה אליה ותוקפת את החבורה שלה אך אנשי הספינה מצליחים לגבור עליו ולהוביל אותו לעבר ניו יורק. קינג קונג משתחרר וזורע הרס בעיר עד שיורים בו למוות. הסרט שזרע הצלחה הוביל למגוון סרטים נוספים דומים, בחלקם קינג קונג נלחם בגודזילה.

סרטי מפלצות בולטים שיצאו לאורך השנים כוללים את: דרקולה, פרנקנשטיין, המומיה, טרנטולה, מלתעות של סטיבן ספילברג, סדרת הסרטים המצליחים פארק היורה וסרטי דינוזאורים נוספים.

## סרטי מפלצות בולטים

קובץ:Bela Lugosi as Dracula.jpg|"דרקולה", 1931.
קובץ:House of Frankenstein (Strange and Karloff).jpg|"פרנקנשטיין", 1931.
קובץ:Boris Karloff The Mummy.jpg|"המומיה", 1932.
קובץ:King Kong Fay Wray 1933.jpg|"קינג קונג", 1933


## קישורים חיצוניים

## הערות שוליים

*
מפלצות